Komission lausunto EY:n perustamissopimuksen 251 artiklan 2 kohdan c) alakohdan nojalla Euroopan parlamentin esittämistä muutoksista, jotka koskevat neuvoston yhteistä kantaa ehdotuksesta Euroopan parlamentin ja neuvoston asetukseksi ympäristöalan rahoitusvälineestä (LIFE), - Komission ehdotusta muuttava EY:n perustamissopimuksen 250 artiklan 2 kohdan nojalla esittämä /* KOM/2000/0170 lopull. - COD 2000/0336 */





KOMISSION LAUSUNTO EY:n perustamissopimuksen 251 (2) (c) artiklan nojalla Euroopan parlamentin esittämistä muutoksista, jotka koskevat neuvoston yhteistä kantaa ehdotuksesta EUROOPAN PARLAMENTIN JA NEUVOSTON ASETUKSEKSI ympäristöalan rahoitusvälineestä (LIFE) KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla PERUSTELUT Euroopan yhteisön perustamissopimuksen 251 artiklan 2 kohdan c alakohdassa määrätään, että komissio antaa lausunnon Euroopan parlamentin toisessa käsittelyssä tekemistä tarkistuksista. Komissio antaa tässä lausuntonsa parlamentin ehdottamista 14 tarkistuksesta. Mukana on EY:n perustamissopimuksen 250 artiklan 2 kohdan mukainen muutettu ehdotus, jossa on otettu huomioon komission hyväksymät yhdeksän tarkistusta kokonaan tai osittain. 1. Asiakirjan tausta Ehdotus Euroopan parlamentin ja neuvoston käsiteltäväksi 10.12.1998 (KOM(1998) 720 lopullinen) Euroopan parlamentin lausunto ensimmäisessä käsittelyssä 14.4.1999 (vahvistettu oikeusperustan muutoksen jälkeen 6.5.1999) Talous- ja sosiaalikomitean lausunto 26.5.1999 Muutettu ehdotus Euroopan parlamentin ja neuvoston 15.6.1999 käsiteltäväksi (KOM(1999) 305 lopullinen) Alueiden komitean lausunto 15.9.1999 Neuvoston yhteisen kannan vahvistaminen 22.10.1999 Yhteistä kantaa koskevan lausunnon toimittaminen Euroopan 10.11.1999 parlamentille ja neuvostolle (SEC(1999)1762 lopullinen) Komissio liitti viimeksi mainittuun asiakirjaan lausunnon, jossa se korosti, että komissiota avustamaan LIFE-rahoitusvälineen täytäntöönpanossa asetettu komitea ei tyypiltään vastaa menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen (1999/468/EY) 2 artiklassa määrättyjä perusteita. 2. Komission ehdotuksen tarkoitus Ehdotus koskee LIFEn kolmatta vaihetta 2000 -2004. Tavoitteet on kohdennettu uudella tavalla, yksittäisten hankkeiden rahoittamisen ja yhteisön ympäristöpolitiikan tavoitteiden välisiä yhteyksiä on vahvistettu ja rahoitettujen hankkeiden tulosten levitystä on tarkoitus lisätä. Ehdotuksessa esitetään alustavaa 613 miljoonan euron budjettia vuosiksi 2000-2004. Tästä 47 prosenttia on tarkoitettu luonnonsuojeluun (luonnon LIFE-tuki), 47 prosenttia ympäristöasioiden integroimiseen taloudelliseen toimintaan ja maankäytön suunnitteluun (ympäristön LIFE-tuki) ja 6 prosenttia tekniseen apuun Välimeren alueen kolmansille maille ja Venäjän-Baltian alueelle, lukuun ottamatta yhteisön jäsenehdokasmaita (kolmansien maiden LIFE-tuki). Kaikissa näissä tukiryhmissä 5 prosenttia budjetista on varattu liitännäistoimenpiteille (asiantuntija-arvioihin, seurantaan, tulosten levittämiseen, kokemusten vaihtoon ja luonnon LIFE-tuen osalta monikansallisten hankkeiden valmisteluun). 3. Lausunto parlamentin tarkistuksista Parlamentti teki 14 tarkistusta. Komissio hyväksyy niistä sellaisenaan kahdeksan (1, 2, 7, 8, 9, 10, 11 ja 13) ja yhden tarkistuksen (4) periaatteessa. Komissio ei voi hyväksyä tarkistuksia 3, 5, 6, 12 ja 14. Komission kanta parlamentin esittämiin tarkistuksiin on seuraava: 3.1. Komission hyväksymät tarkistukset Tarkistuksilla 1, 2, 7, 8, 9, 10, 11 ja 13 määritellään uudet menettelyt komissiota LIFEn täytäntöönpanossa avustaville kahdelle komitealle, jotka ovat direktiivin 92/43/ETY 20 artiklalla perustettu luonnon LIFE-tukea käsittelevä komitea ja LIFE-asetuksen 11 artiklalla perustettu ympäristön LIFE-tukea ja kolmansien maiden LIFE-tukea käsittelevä komitea. Tarkistuksessa määrätyt menettelyt ovat seuraavat: - neuvoston päätöksen 1999/468/EY 4 artiklassa tarkoitettu hallintomenettely, kun kysymyksessä ovat toimenpiteet, joille aiotaan myöntää rahoitustukea; - neuvoston päätöksen 1999/468/EY 3 artiklassa tarkoitettu neuvoa-antava menettely, kun kysymyksessä ovat ympäristön LIFE-tuen suuntaviivat, kiinnostuksenilmaisupyynnöt ja muut LIFEn täytäntöönpanoa koskevat kysymykset. Nämä tarkistukset vastaavat sekä menettelystä komissiolle siirrettyä täytäntöönpanovaltaa käytettäessä tehdyn neuvoston päätöksen 1999/468/EY kirjainta että sen henkeä. Niissä otetaan huomioon, että komissio vastusti yhteisessä kannassa valittua sääntelymenettelyä, ja antoi siitä vastustavan lausunnon kun yhteinen kanta vahvistettiin. Lisäksi tarkistuksissa mainitaan selkeästi neuvoa-antava menettely, joka sisältyi implisiittisesti yhteiseen kantaan, ja niissä määrätään menettelyn soveltamisesta ympäristön LIFE-tukeen kuuluvien esittelyhankkeiden suuntaviivojen määrittelyssä, mikä on loogista kun otetaan huomioon niiden suuntaa-antava luonne. Komissio hyväksyy nämä tarkistukset kokonaisuudessaan. Tarkistuksella 4 tuodaan ilmi, että ympäristön LIFE-tuella tuetaan puhtaan teknologian kehittämistä, mikä sisältyi implisiittisesti 4 artiklan 2 kohdan a alakohdan toiseen luetelmakohtaan. Komissio hyväksyy maininnan periaatteen, mutta katsoo, että sen olisi oltava toisessa luetelmakohdassa eikä neljännessä, kuten parlamentin tarkistuksessa ehdotetaan. 3.2. Komission hylkäämät tarkistukset Tarkistuksen 3 tarkoituksena on siirtää muun yhteisön rahoituksen piiriin sellaisia direktiivin 92/43/ETY mukaisia yhteisön tärkeinä pitämien kohteiden suojeluhankkeita, joita ei voida rahoittaa luonnon LIFE-tuella eikä ympäristön LIFE-tuella, ja määrätä, että hankkeista, joita ei rahoiteta, raportoidaan parlamentille myös siirron jälkeen vuosittain. Näitä säännöksiä ei voida panna täytäntöön seuraavista syistä: - kullakin yhteisön rahoitusvälineellä on oma soveltamisalansa. Direktiivin 92/43/ETY mukaisten yhteisön tärkeinä pitämien kohteiden suojeluhankkeita ei voida rahoittaa ympäristön LIFE-tuella, eikä niitä voida välttämättä rahoittaa muistakaan yhteisön rahoitusvälineistä; - kaikilla yhteisön rahoitusvälineillä on omat hakumenettelynsä. Jos tarkistuksessa 3 tarkoitettuja hankkeita voitaisiin rahoittaa jostakin muusta välineestä kuin LIFE-tuesta, niille olisi haettava rahoitusta kyseisen yhteisön rahoitusvälineen hakumenettelyillä eikä yksinkertaisella komission yksiköiden välisellä siirrolla; - jos kaikkia tarkistuksessa 3 tarkoitettuja hankkeita varten tutkittaisiin muut mahdolliset rahoituslähteet, siirtoa pitäisi seurata ja muista yhteisön rahoitusvälineistä annettavasta rahoituksesta olisi tehtävä päätös, ja tämän lisäksi laadittava parlamentille vuosikertomus rahoittamatta jääneistä hankkeista, komissio tarvitsisi ylimääräistä työvoimaa, jota sillä ei ole. Edellä mainituista syistä tarkistusta 3 ei voida hyväksyä. Tarkistuksissa 5 ja 6 lisätään ympäristön LIFE-tukeen oikeutettujen esittelyhankkeiden määrittelyä koskevaan 4 artiklan 2 kohdan a alakohtaan kaksi luetelmakohtaa, joilla sisällytetään ympäristön LIFE-tuen soveltamisalaan pohja- ja pintavesien kestävä hallinta (tarkistus 5) ja kasvihuoneilmiötä voimistavien ilman epäpuhtauksien määrän rajoittaminen (tarkistus 6). Komissio katsoo, että nämä asiat kuuluvat jo laajalti ympäristön LIFE-tuen soveltamisalaan, sellaisena kuin se määritellään yhteisessä kannassa. Niiden mainitseminen erikseen on ristiriidassa komission ehdotuksen tavoitteen kanssa, koska ehdotuksessa on tarkoitus keskittää LIFE-toimet eräisiin ensisijaisiin kohteisiin. Tällöin nämä tarkistukset voivat johtaa perusteettomiin vertailuihin LIFE-tuen ja muiden yhteisön rahoitusvälineiden, erityisesti tutkimuksen ja teknologisen kehittämisen ja esittelyn viidennen puiteohjelman ja LIFE-tukea lähellä olevia aloja koskevien yhteisöaloiteohjelmien, välillä. Sen sijaan, että nämä asiat tuodaan erikseen esille asetuksessa, komission mielestä olisi parempi sisällyttää ne 4 artiklan 4 kohdassa säädettyihin suuntaviivoihin, joissa voidaan käsitellä yksityiskohtaisemmin asetuksen teemoja ja määritellä mahdollisuuksien mukaan LIFE-toimet suhteessa muuhun yhteisön rahoitukseen. Tarkistuksia 5 ja 6 ei siis voida hyväksyä. Tarkistuksessa 12 säädetään 850 miljoonan euron rahoituspuitteista LIFE-tuen kaudelle 2000-2004. Tämä määrä on huomattavasti korkeampi kuin komission ehdotukseen liittyvässä rahoitusselvityksessä esitetty 613 miljoonaa euroa, joka sisältyy myös neuvoston yhteiseen kantaan. Tämä 850 miljoonan euron määrä ei sovi yhteen yhteisön talousarvion B osan 3 osaston (sisäiset politiikat), johon LIFE-rahoitusvälinekin kuuluu, rahoitusnäkymien kanssa. Sen vuoksi tarkistusta 12 ei voida hyväksyä. Tarkistuksessa 14 edellytetään, että komissio antaa neuvostolle ja Euroopan parlamentille ehdotuksia LIFEn neljännestä vaiheesta. Komissio ymmärtää hyvin, että parlamentti haluaa tällä tarkistuksella osoittaa sitoutumisensa LIFEn jatkamiseen sen kolmannen vaiheen jälkeen. Yhteisen kannan 12 artiklan 1 kohdassa esitetään jo mahdollisuus tehdä ehdotus LIFEn neljänneksi vaiheeksi, jonka komissio on hyväksynyt. LIFE-asetuksessa ei kuitenkaan voida säätää tätä mahdollisuutta pakolliseksi, koska se olisi komission aloiteoikeuden vastaista. Sen vuoksi tarkistusta 14 ei voida hyväksyä. Ehdotus EUROOPAN PARLAMENTIN JA NEUVOSTON ASETUS ympäristöalan rahoitusvälineestä (LIFE) KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 175 artiklan 1 kohdan, ottavat huomioon komission ehdotuksen [1], [1] EYVL C 15, 20.1.1999, s. 4. ottavat huomioon sosiaali- ja talouskomitean lausunnon [2], [2] EYVL C 209, 22.7.1999, s. 14. ottavat huomioon alueiden komitean lausunnon [3], [3] EYVL C 374, 23.12.1999, s. 45. noudattavat perustamissopimuksen 251 artiklassa määrättyä menettelyä [4], [4] Euroopan parlamentin lausunto, annettu 14. huhtikuuta 1999 (EYVL C 219, 30.7.1999, s. 265), neuvoston yhteinen kanta, vahvistettu 22. lokakuuta 1999 (EYVL C 346, 2.12.1999, s 1) ja Euroopan parlamentin päätös, tehty......(EYVL N:o C......) (ei vielä julkaistu virallisessa lehdessä). sekä katsovat seuraavaa: (1) Ympäristöalan rahoitusvälineen perustamisesta (LIFE) annettiin 21 päivänä toukokuuta 1992 neuvoston asetus (ETY) N:o 1973/92 [5], jotta edistettäisiin yhteisön ympäristöpolitiikan ja ympäristölainsäädännön täytäntöönpanoa ja kehittämistä. [5] EYVL L 206, 22.7.1992, s. 1. (2) Neuvoston asetusta (ETY) N:o 1973/92 muutettiin merkittävästi asetuksella (EY) N:o 1404/96 [6]. Jotta edelleen edistettäisiin yhteisön ympäristöpolitiikan ja ympäristölainsäädännön täytäntöönpanoa, ajantasaistamista ja kehittämistä, erityisesti ympäristöasioiden sisällyttämistä muihin politiikan osa-alueisiin, ja jotta edistettäisiin kestävää kehitystä yhteisössä, neuvoston asetusta (ETY) N:o 1973/92 olisi muutettava, ja tässä yhteydessä se olisi selkeyden vuoksi kokonaisuudessaan kirjoitettava uudelleen ja korvattava tällä direktiivillä. [6] EYVL L 181, 20.7.1996, s. 1. (3) Ympäristön rahoitusväline (LIFE) toteutetaan vaiheittain, ja sen toinen vaihe päättyy 31 päivänä joulukuuta 1999. (4) Koska LIFE-tuella on ollut myönteinen vaikutus yhteisön ympäristöpolitiikan tavoitteiden toteutumiseen, olisi toteutettava kolmas, viiden vuoden mittainen vaihe, joka päättyy 31 päivänä joulukuuta 2004 asetuksen (ETY) N:o 1973/92 14 artiklan mukaisesti. (5) LIFE-tuki olisi vahvistettava uudelleen muita yhteisön välineitä täydentävänä erityisrahoitusvälineenä, ilman että LIFE-tuen toimia kuitenkaan rajoitetaan alueille, joita muut yhteisön rahoitusvälineet eivät kata. (6) LIFE-tuen eri menettelyjen tehokkuutta ja avoimuutta olisi parannettava määrittelemällä selkeästi ne kolme osaa, joista rahoitusväline muodostuu. (7) On tarpeen taata LIFE-tuen nojalla toteutettujen toimien tehokas seuranta ja arviointi. (8) LIFE-tuesta toisen vaiheen aikana saadut kokemukset ovat osoittaneet, että on tarpeen keskittää voimia määrittelemällä tarkemmin ne toiminta-alueet, joille voidaan myöntää yhteisön rahoitustukea, yksinkertaistaa hallintoa ja parantaa tietojen levittämistä kokemuksista, saavutetuista tuloksista ja niiden pitkäaikaisvaikutuksista, jotta edistettäisiin näiden tulosten levittämistä. (9) Yhteisön ympäristöpolitiikan kehittämisessä on otettava huomioon saavutetut tulokset ja saadut kokemukset LIFE-tuen puitteissa toteutetuista yksittäistä toimista. (10) Olisi otettava huomioon eläinten muuttoreitit ja puskurivyöhykkeiden asema Natura 2000:n täytäntöönpanoa edistävien hankkeiden yhteydessä. (11) Valmistelevien hankkeiden olisi kohdistuttava uusiin yhteisön ympäristötoimiin ja välineisiin sekä/tai ympäristölainsäädännön ja -politiikkojen ajantasaistamiseen. (12) Euroopan yhteisön ympäristöön ja kestävään kehitykseen liittyvää politiikkaa ja toimintaa koskevan ohjelman "Kohti kestävää kehitystä" tarkistamisesta 24 päivänä syyskuuta 1998 tehdyssä Euroopan parlamentin ja neuvoston päätöksessä N:o 2179/98/EY [7] asetetaan yhteisön päätavoitteiksi teollisuuden ympäristötietoutta edistävien ohjelmien kehittäminen erityisesti pienissä ja keskisuurissa yrityksissä (pk-yritykset) ja pidetään niiden ongelmia tärkeimpinä teknisinä ja taloudellisina esteinä ympäristön kannalta puhtaiden teknologioiden kehittämisessä. [7] EYVL L 275, 10.10.1998, s. 1. (13) Ympäristön LIFE-tuen puitteissa ehdotetun rahallisen tuen vaikutukset työllisyyteen olisi otettava huomioon, kun siihen on aihetta. (14) Teknisiä avustustoimia tarvitaan voimavarojen ja hallintorakenteiden luomiseksi ympäristöalalla niissä Välimeren ja Itämeren rannikon kolmansissa maissa, jotka eivät kuulu assosiaatiosopimukset Euroopan yhteisön kanssa tehneisiin Keski- ja Itä-Euroopan maihin. (15) Yhteisön ja jäsenvaltioiden ja Euroopan unionin jäsenyyttä hakeneiden Keski- ja Itä-Euroopan maiden välisissä Eurooppa-sopimuksissa määrätään näiden valtioiden osallistumisesta yhteisön ohjelmiin erityisesti ympäristöalalla. (16) Vaikka edellä mainittujen Keski- ja Itä-Euroopan maiden olisi itse vastattava osallistumisestaan aiheutuvista kustannuksista, yhteisö voi tarvittaessa erityistapauksissa ja Euroopan unionin yleiseen talousarvioon sovellettavien sääntöjen sekä asianomaisten assosiaatiosopimusten mukaisesti päättää asianomaisen maan kansallista osuutta täydentävästä panoksesta. (17) Myös muut Euroopan unionin jäsenyyttä hakeneet valtiot voivat silloin kun ne osallistuvat LIFE-rahoitusvälineen rahoitukseen, osallistua sen toimintaan samoin edellytyksin kuin Euroopan unionin jäsenyyttä hakeneet Keski- ja Itä-Euroopan maat. (18) Kolmansien maiden suorittamat rahoitusosuudet ovat kulloinkin kyseessä olevalle välineelle tarkoitettuja varoja, ja ne kirjataan sellaisenaan vastaavaan menoja koskevaan kohtaan. (19) Olisi vahvistettava valintamekanismit, joiden avulla yhteisön rahoitusosuutta voidaan mukauttaa tuettavan hankkeen ominaispiirteiden mukaisesti. Suuntaviivoilla olisi edistettävä esittelytoiminnan ja yhteisön ympäristöpolitiikan pääperiaatteiden välistä synergiaa kestävän kehityksen saavuttamiseksi. (20) Olisi perustettava komitea avustamaan komissiota tämän asetuksen täytäntöönpanossa. Koska tämän säädöksen täytäntöönpanemiseksi tarpeelliset toimenpiteet ovat menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY [8] 2 artiklassa tarkoitettuja hallintotoimenpiteitä, näistä toimenpiteistä olisi päätettävä mainitun päätöksen 4 artiklassa säädetyn hallintomenettelyn tai mainitun päätöksen 3 artiklassa säädetyn neuvoa-antavan menettelyn mukaisesti sen mukaan, onko toteutettavilla toimenpiteillä huomattava vaikutus talousarvioon vai ei. [8] EYVL L 184, 17.7.1999, s. 23. (21) Tässä asetuksessa vahvistetaan kolmannen vaiheen koko keston ajaksi rahoituspuitteet, joita budjettivallan käyttäjän olisi pidettävä Euroopan parlamentin, neuvoston ja komission välisen 6 päivänä toukokuuta 1999 tehdyn toimielinten välisen sopimuksen [9] 33 kohdan mukaisena ensisijaisena ohjeena vuosittaisessa talousarviomenettelyssä. [9] EYVL C 172, 18.6.1999, s. 1. (22) Euroopan parlamentin ja neuvoston olisi komission ehdotuksen pohjalta tarkasteltavatarvetta jatkaa LIFE-rahoitusvälinettä kolmannen vaiheen jälkeen, OVAT ANTANEET TÄMÄN ASETUKSEN: 1 artikla Yleistavoite Perustetaan ympäristöalaa koskeva rahoitusväline, jäljempänä 'LIFE-tuki'. LIFE-tuen yleistavoite on edistää yhteisön ympäristöpolitiikan ja ympäristölainsäädännön täytäntöönpanoa, ajantasaistamista ja kehittämistä, erityisesti ympäristöasioiden sisällyttämiseksi muihin politiikan osa-alueisiin, sekä edistää kestävää kehitystä yhteisössä. 2 artikla Aihealueet ja yleiset edellytykset LIFE-tukeen kuuluu kolme aihealuetta, jotka ovat luonnon LIFE-tuki, ympäristön LIFE-tuki ja kolmansien maiden LIFE-tuki. LIFE-tuella rahoitettavien hankkeiden on täytettävä seuraavat yleiset edellytykset: a) hankkeiden on oltava yhteisön etua koskevia siten, että niillä edistetään merkittävästi 1 artiklassa määritellyn yleistavoitteen saavuttamista; b) hankkeiden toteuttajien on oltava teknisesti ja taloudellisesti luotettavia; c) hankkeiden on oltava teknisesti sekä aikataulun ja talousarvion osalta toteuttamiskelpoisia, ja niiden on oltava kustannustehokkaita. Etusija voidaan antaa monikansallisille hankkeille silloin, kun näiden avulla päästään todennäköisesti paremmin tavoitteisiin, ottaen huomioon toteuttamiskelpoisuus ja kustannukset. 3 artikla Luonnon LIFE-tuki 1. Luonnon LIFE-tuen erityistavoitteena on edistää luonnonvaraisten lintujen suojelusta 2 päivänä huhtikuuta 1979 annetun neuvoston direktiivin 79/409/ETY [10] ja luontotyyppien ja luonnonvaraisen eläimistön ja kasviston suojelusta 21 päivänä toukokuuta 1992 annetun direktiivin 92/43/ETY [11] täytäntöönpanoa sekä erityisesti viimeksi mainitulla direktiivillä perustetun Natura 2000-verkoston muodostamista. [10] EYVL L 103, 25.4.1979, s. 1, direktiivi sellaisena kuin se on viimeksi muutettuna neuvoston direktiivillä 97/49/EY (EYVL L 223, 13.8.1997, s. 9). [11] EYVL L 206, 22.07.92, s. 7, direktiivi sellaisena kuin se on viimeksi muutettuna neuvoston direktiivillä 97/62/EY (EYVL L 305, 8.11.97, s. 42). 2. Seuraaville toimille voidaan myöntää luonnon LIFE-tukea: a) luonnonsuojeluhankkeet, jotka edistävät 1 kohdassa määritellyn erityistavoitteen saavuttamista sekä luontotyyppien ja/tai luonnonvaraisten lajien kantojen suotuisan suojelun tason säilyttämistä tai ennalleen saattamista direktiivin 92/43/ETY mukaisesti; b) liitännäistoimenpiteet, jotka edistävät 1 kohdassa määritellyn erityistavoitteen saavuttamista ja jotka ovat tarpeen i) sellaisten hankkeiden valmistelemiseksi, joiden toteuttamiseen osallistuu osapuolia useista jäsenvaltioista ("starter"); ii) eri hankkeista saatujen kokemusten vaihtamiseksi hankkeiden välillä ("co-op"); iii) hankkeiden seuraamiseksi ja arvioimiseksi sekä niistä saatujen tulosten levittämiseksi, mukaan lukien hankkeet, joista päätettiin LIFE-tuen aikaisempien vaiheiden aikana ("assist"). 3. Rahoitustuki myönnetään hankkeiden yhteisrahoituksena. Tuen määrä voi olla enintään: a) 50 prosenttia luonnonsuojeluhankkeille ja 100 prosenttia liitännäistoimille; b) poikkeuksellisesti voidaan a alakohdassa säädettyä 50 prosentin määrää korottaa 75 prosenttiin sellaisille hankkeille, jotka koskevat direktiivissä 92/43/ETY tarkoitettujen ensisijaisten luontotyyppien tai ensisijaisten lajien suojelua taikka sellaisten lintulajien suojelua, joita direktiivin 79/409/ETY 16 artiklan nojalla perustettu komitea pitää luonnon LIFE-tuen ensisijaisina rahoituskohteina. 4. Jäsenvaltioiden on toimitettava komissiolle ehdotukset 2 kohdan a alakohdan nojalla rahoitettaviksi hankkeiksi. Jos hanke koskee useampaa kuin yhtä jäsenvaltiota, ehdotuksen toimittaa se jäsenvaltio, jossa hankkeen yhteensovittamisesta vastaava elin sijaitsee. Ehdotukset on toimitettava komissiolle vuosittain ennen 31 päivää lokakuuta. Komissio päättää ehdotuksista 7 kohdan mukaisesti ennen seuraavan vuoden huhtikuun 30 päivää. Vuotta 2000 koskevat ehdotukset on toimitettava komissiolle ennen 31 päivää maaliskuuta 2000. Komissio päättää näistä ehdotuksista 7 kohdan mukaisesti ennen 31 päivää lokakuuta 2000. 5. Ehdotuksille voidaan myöntää rahoitustukea 7 kohdan mukaisesti ainoastaan, jos ne täyttävät 2 artiklan ja tämän artiklan 2 kohdan a alakohdan vaatimukset sekä seuraavat edellytykset: a) ne ovat jäsenvaltioiden Euroopassa olevalla alueella toteutettavia hankkeita, jotka koskevat i) jonkin jäsenvaltion direktiivin 92/43/ETY 4 artiklan nojalla ehdottamaa aluetta, tai ii) direktiivin 79/409/ETY 4 artiklan nojalla luokiteltua aluetta, tai iii) direktiivin 92/43/ETY liitteissä II tai IV tai direktiivin 79/409/ETY liitteessä I mainittuja lajeja; b) ne ovat jäsenyyttä hakeneissa maissa toteutettavia hankkeita, joihin sovelletaan 6 artiklaa ja jotka koskevat: i) kansainvälisesti merkittävää aluetta, jolla esiintyy direktiivin 92/43/ETY liitteessä I mainittu luontotyyppi tai liitteessä II mainittu laji, tai sellainen luontotyyppi tai laji, jota ei esiinny Euroopan yhteisön alueella mutta joka mainitaan Bernin yleissopimuksen asiaa koskevissa päätöslauselmissa erityisiä suojelutoimia tarvitsevana lajina, tai ii) kansainvälisesti merkittävää aluetta, jolla esiintyy direktiivin 79/409/ETY liitteessä I mainittu lintulaji tai Euroopan yhteisön alueella esiintyvä muuttolintulaji tai sellainen lintulaji, jota ei esiinny Euroopan yhteisön alueella mutta joka mainitaan Bernin yleissopimuksen asiaa koskevissa päätöslauselmissa erityisiä suojelutoimia tarvitsevana lajina, tai iii) direktiivin 92/43/ETY liitteessä II tai liitteessä IV mainittua lajia tai direktiivin 79/409/ETY liitteessä I mainittua lajia tai sellaista lajia, jota ei esiinny Euroopan yhteisön alueella mutta joka mainitaan Bernin yleissopimuksen liitteessä I tai liitteessä II. 6. Komissio toimittaa jäsenvaltioille yhteenvedon vastaanotetuista ehdotuksista. Komissio antaa pyynnöstä alkuperäiset asiakirjat jäsenvaltioiden käyttöön tarkastelua varten. 7. Hankkeet, jotka otetaan huomioon myönnettäessä luonnon LIFE-tukea, käsitellään direktiivin 92/43/ETY 20 artiklassa säädetyssä komiteassa päätöksen 1999/468/EY 4 artiklassa säädettyä hallintomenettelyä noudattaen ottaen huomioon mainitun päätöksen 8 artiklan säännökset. Mainitun päätöksen 4 artiklan 3 kohdassa tarkoitettu määräaika vahvistetaan kolmeksi kuukaudeksi. Komissio tekee jäsenvaltioille osoitetun hyväksyttyjä hankkeita koskevan puitepäätöksen, ja edunsaajille lähetetään yksittäiset päätökset, joissa vahvistetaan rahoitustuen määrä, rahoitusta koskevat menettelyt ja valvonta sekä hyväksyttyä hanketta koskevat erityiset tekniset ehdot. 8. Komission aloitteesta a) 2 kohdan b alakohdan i ja ii alakohdan nojalla rahoitettavista liitännäistoimenpiteistä julkaistaan kiinnostuksenilmaisupyyntö sen jälkeen kun direktiivin 92/43/ETY 20 artiklassa mainittua komiteaa on kuultu päätöksen 1999/468/EY 3 artiklassa säädettyä neuvoa-antavaa menettelyä noudattaen. Jäsenvaltiot voivat tehdä ehdotuksia liitännäistoimenpiteistä komissiolle; b) 2 kohdan b alakohdan iii alakohdan nojalla rahoitettavista liitännäistoimenpiteistä julkaistaan kiinnostuksenilmaisupyyntö. Kaikki kiinnostuksenilmaisupyynnöt julkaistaan Euroopan yhteisöjen virallisessa lehdessä, jossa vahvistetaan erityiset edellytykset, jotka toimien on täytettävä. 4 artikla Ympäristön LIFE-tuki 1. Ympäristön LIFE-tuen erityisenä tavoitteena on edistää innovatiivisten ja integroitujen tekniikoiden ja menetelmien kehittämistä ja yhteisön ympäristöpolitiikan kehittämistä edelleen. 2. Seuraaville hankkeille ja/tai toimenpiteille voidaan myöntää ympäristön LIFE-tukea: a) esittelyhankkeet, jotka edistävät 1 kohdassa määritellyn tavoitteen saavuttamista ja joissa - sisällytetään ympäristö- ja kestävän kehityksen näkökohdat maankäytön kehittämiseen ja suunnitteluun, mukaan lukien kaupunki- ja rannikkoalueet, tai - minimoidaan taloudellisten toimintojen ympäristövaikutuksia ennalta ehkäisevin toimin, mukaan lukien puhtaiden tekniikkojen kehittäminen, tai - ehkäistään ennalta jätteen syntymistä, käytetään uudelleen, hyödynnetään ja kierrätetään kaikenlaista jätettä ja varmistetaan jätevirtojen järkevä hallinta, tai - vähennetään tuotteiden ympäristövaikutuksia tarkastelemalla niiden tuotantoa, jakelua, kulutusta ja loppukäsittelyä kokonaisvaltaisesti, mukaan lukien ympäristöystävällisten tuotteiden kehittäminen b) hankkeet, joilla valmistellaan yhteisön uusien ympäristöalan toimien ja välineiden kehittämistä ja/tai ympäristölainsäädännön ja -politiikkojen saattamista ajan tasalle; c) liitännäistoimenpiteet, jotka ovat tarpeen i) tietojen levittämiseksi eri hankkeiden välillä kokemusten vaihtamiseksi; ii) LIFE-rahoitusvälineen tämän soveltamisvaiheen sekä kahden ensimmäisen vaiheen aikana toteutettujen toimien arvioinnissa, seurannassa ja edistämisessä sekä näistä toimista saatuihin kokemuksiin liittyvien tietojen levittämisessä ja näillä toimilla saavutettujen tulosten välittämisessä edelleen. 3. Rahoitustuki myönnetään hankkeiden yhteisrahoituksena. Merkittäviä nettotuloja tuottaville hankkeille yhteisön rahoitustuki on enintään 30 prosenttia hankkeen tukikelpoisista kustannuksista. Tällaisessa tapauksessa edunsaajan rahoitusosuuden on oltava vähintään yhtä suuri kuin yhteisön tuki. Kaikille muille hakijoille yhteisön rahoitustuki on enintään 50 prosenttia hankkeen tukikelpoisista kustannuksista. Liitännäistoimenpiteille yhteisön rahoitustuki on enintään 100 prosenttia näiden toimien kustannuksista. 4. Komissio laatii 11 artiklan 3 b ja 3 c kohdassa säädetyn menettelyn jälkeen esittelyhankkeille suuntaviivat, jotka julkaistaan Euroopan yhteisöjen virallisessa lehdessä. Suuntaviivoilla edistetään esittelytoimien ja yhteisön ympäristöpolitiikan perusperiaatteiden yhteisvaikutusta kestävän kehityksen toteuttamiseksi. 5. Jäsenvaltioiden on toimitettava komissiolle ehdotukset 2 kohdan a alakohdan nojalla rahoitettaviksi hankkeiksi. Jos hanke koskee useampaa kuin yhtä jäsenvaltiota, ehdotuksen toimittaa se jäsenvaltio, jossa hankkeen yhteensovittamisesta vastaava elin sijaitsee. Ehdotukset on toimitettava komissiolle vuosittain ennen 31 päivää tammikuuta. Komissio tekee ehdotuksista päätöksen 10 kohdan mukaisesti ennen heinäkuun 31 päivää. Vuotta 2000 koskevat ehdotukset on toimitettava komissiolle ennen 31 päivää maaliskuuta 2000. Komissio päättää näistä ehdotuksista 10 kohdan mukaisesti ennen 31 päivää lokakuuta 2000. 6. Ehdotuksille voidaan myöntää rahoitustukea 10 kohdan mukaisesti ainoastaan, jos ne täyttävät 2 artiklan ja tämän artiklan 2 kohdan a alakohdan vaatimukset sekä seuraavat edellytykset: a) toimien on tarjottava ratkaisuja johonkin yhteisössä hyvin usein ilmenevään tai joidenkin jäsenvaltioiden kannalta merkittävään ongelmaan; b) toimien on oltava teknisesti tai sovellettavan menetelmän osalta innovatiivisia; c) toimien on oltava esimerkinomaisia ja tuotava edistystä nykytilanteeseen verrattuna; d) toimien on edistettävä ympäristönsuojelulle suotuisien käytäntöjen, teknologioiden ja/tai tuotteiden levittämistä ja mahdollisimman laajaa käyttöä; e) toimilla on pyrittävä kehittämään ja välittämään edelleen sellaista osaamista, jota voidaan käyttää samanlaisissa tai samankaltaisissa tilanteissa; f) toimien on edistettävä ympäristöalan yhteistyötä; g) toimien odotettavissa olevan kustannus-hyötysuhteen on oltava ympäristön kannalta tyydyttävä; h) toimien on edistettävä ympäristönäkökohtien huomioon ottamista kaikessa keskeiseltä päämäärältään taloudellisessa ja sosiaalisessa toiminnassa. Ehdotusten tarkastelussa olisi tarvittaessa otettava myös huomioon niiden työllisyysvaikutukset. 7. Seuraavat kustannukset eivät ole tukikelpoisia: a) maanostot; b) tutkimukset, jotka eivät suoranaisesti liity rahoitettavien hankkeiden tavoitteisiin; c) suuriin infrastruktuureihin tehtävät investoinnit tai sellaiset rakenteelliset investoinnit, jotka eivät ole innovatiivisia, mukaan lukien teollisessa mittakaavassa jo vakiintuneet toimet; d) tutkimusta ja teknologista kehittämistä koskevat toimet. 8. Komission aloitteesta a) 2 kohdan b alakohdan ja 2 kohdan c alakohdan i alakohdan nojalla rahoitettavista hankkeista julkaistaan kiinnostuksenilmaisupyyntö sen jälkeen kun 11 artiklan 3 b ja 3 c kohdassa säädetyn menettelyn jälkeen. Jäsenvaltiot voivat tehdä komissiolle ehdotuksia 2 kohdan b alakohdan nojalla rahoitettavista hankkeista; b) 2 kohdan c alakohdan ii alakohdan nojalla rahoitettavista liitännäistoimenpiteistä julkaistaan kiinnostuksenilmaisupyyntö. Kaikki kiinnostuksenilmaisupyynnöt julkaistaan Euroopan yhteisöjen virallisessa lehdessä, jossa vahvistetaan erityiset edellytykset, jotka toimien on täytettävä. 9. Komissio toimittaa jäsenvaltioille yhteenvedon 2 kohdan a ja b alakohdan nojalla vastaanottamiensa ehdotusten pääkohdista ja sisällöstä. Komissio antaa pyynnöstä alkuperäiset asiakirjat jäsenvaltioiden käyttöön tarkastelua varten. 10. Hankkeet, jotka otetaan huomioon myönnettäessä rahoitustukea, käsitellään 11 artiklan 2, 3 ja 3 a kohdassa säädetyn menettelyn mukaisesti. 11. Komissio tekee jäsenvaltioille osoitetun hyväksyttyjä hankkeita koskevan puitepäätöksen, ja edunsaajille lähetetään yksittäiset päätökset, joissa vahvistetaan rahoitustuen määrä, rahoitusta koskevat menettelyt ja valvonta sekä hyväksyttyä hanketta koskevat erityiset tekniset ehdot. 5 artikla Kolmansien maiden LIFE-tuki 1. Kolmansien maiden LIFE-tuen erityisenä tavoitteena on edistää ympäristöalalla sekä ympäristöpolitiikan ja ympäristöpoliittisten toimintaohjelmien kehittämisessä tarvittavien voimavarojen ja hallintorakenteiden luomista sellaisissa Välimeren ja Itämeren rannikon kolmansissa maissa, jotka eivät kuulu assosiaatiosopimukset Euroopan yhteisön kanssa tehneisiin ja 6 artiklan 1 kohdassa tarkoitettuihin Keski- ja Itä-Euroopan maihin. 2. Seuraaville toimille voidaan myöntää kolmansien maiden LIFE-tukea: a) teknisen avun hankkeet, jotka edistävät 1 kohdassa määritellyn tavoitteen saavuttamista; b) liitännäistoimenpiteet, jotka ovat tarpeen LIFE-rahoitusvälineen tämän soveltamisvaiheen sekä kahden ensimmäisen vaiheen aikana toteutettujen toimien arvioinnissa, seurannassa ja edistämisessä, kokemusten vaihtamiseksi hankkeista sekä saatuihin kokemuksiin ja saavutettuihin tuloksiin liittyvien tietojen levittämiseksi. 3. Rahoitustuki myönnetään hankkeiden ja liitännäistoimenpiteiden yhteisrahoituksena. Yhteisön rahoitustuki on enintään 70 prosenttia 2 kohdan a alakohdassa tarkoitettujen hankkeiden kustannuksista ja enintään 100 prosenttia 2 kohdan b alakohdassa tarkoitettujen liitännäistoimenpiteiden kustannuksista. 4. Kolmansien maiden asianomaisten viranomaisten on toimitettava komissiolle ehdotukset 2 kohdan a alakohdan nojalla rahoitettaviksi hankkeiksi. Jos hanke koskee useampaa kuin yhtä maata, ehdotuksen toimittaa joko se maa, jossa hankkeen yhteensovittamisesta vastaava elin sijaitsee, tai kyseisellä maantieteellisellä alueella ympäristön suojelemiseksi toimiva kansainvälinen järjestö. Ehdotukset on toimitettava komissiolle vuosittain ennen 31 päivää tammikuuta. Komissio tekee hakemuksista päätöksen 7 kohdan mukaisesti ennen heinäkuun 31 päivää. Vuotta 2000 koskevat ehdotukset on toimitettava komissiolle ennen 31 päivää maaliskuuta 2000. Komissio päättää näistä ehdotuksista 7 kohdan mukaisesti ennen 31 päivää lokakuuta 2000. 5. Ehdotuksille voidaan myöntää rahoitustukea 7 kohdan mukaisesti ainoastaan, jos ne täyttävät 2 artiklan ja tämän artiklan 2 kohdan a alakohdan vaatimukset ja seuraavat edellytykset: a) toimien on oltava yhteisön edun mukaisia erityisesti siten, että niillä edistetään alueellisten ja kansainvälisten suuntaviivojen ja sopimusten täytäntöönpanoa; b) toimien on edistettävä kestävää kehitystä tukevan toimintatavan noudattamista kansainvälisellä, kansallisella tai alueellisella tasolla; c) toimien on tarjottava ratkaisuja alueella ja asianomaisella sektorilla esiintyviin merkittäviin ympäristöongelmiin. Ensisijaisina pidetään hankkeita, jotka edistävät rajat ylittävää, maidenvälistä tai alueellista yhteistyötä. 6. Komissio toimittaa jäsenvaltioille yhteenvedon kolmansien maiden toimittamien ehdotusten pääkohdista ja sisällöstä. Komissio antaa pyynnöstä alkuperäiset asiakirjat jäsenvaltioiden käyttöön tarkastelua varten. 7. Hankkeet, jotka otetaan huomioon myönnettäessä rahoitustukea, käsitellään 11 artiklan 2, 3 ja 3 a kohdan mukaisesti. Direktiivin 92/43/ETY 20 artiklan nojalla perustettua komiteaa kuullaan päätöksen 1999/468/EY 3 artiklassa säädettyä neuvoa-antavaa menettelyä noudattaen ennen luonnonsuojeluhankkeita koskevien päätösten tekemistä, sanotun kuitenkaan rajoittamatta 11 artiklassa säädetyn menettelyn noudattamista. Komissio tekee päätöksen valittuja hankkeita koskevasta luettelosta. 8. Komissio ja edunsaajat tekevät hyväksytyistä hankkeista sopimuksen, jossa vahvistetaan rahoitustuen määrä, rahoitusta koskevat menettelyt ja valvonta sekä kaikki hyväksyttyä hanketta koskevat erityiset tekniset ehdot. Luettelo hyväksytyistä ehdotuksista toimitetaan jäsenvaltioille. 9. Komission aloitteesta 2 kohdan b alakohdan nojalla rahoitettavista liitännäistoimenpiteistä Euroopan yhteisöjen virallisessa lehdessä julkaistaan kiinnostuksenilmaisupyyntö, jossa vahvistetaan erityiset edellytykset, jotka toimien on täytettävä. 6 artikla Euroopan unionin jäsenyyttä hakeneiden maiden osallistuminen 1. Euroopan unionin jäsenyyttä hakeneet Keski- ja Itä-Euroopan maat voivat saada LIFE-tukea näiden maiden kanssa tehdyissä assosiaatiosopimuksissa vahvistettujen edellytysten mukaisesti ja kutakin maata koskevan toimivaltaisen assosiaationeuvoston tekemän päätöksen mukaisesti. 2. Asianomaisen maan kansallisten viranomaisten on toimitettava komissiolle ehdotukset luonnon LIFE-tuella ja ympäristön LIFE-tuella rahoitettaviksi hankkeiksi 3 artiklan 4 kohdassa ja 4 artiklan 5 kohdassa säädettyihin määräaikoihin mennessä. Jos hanke koskee useampaa kuin yhtä maata, ehdotuksen toimittaa se maa, jossa hankkeen yhteensovittamisesta vastaava elin sijaitsee. 3. Ehdotukset, jotka täyttävät 2 artiklassa vahvistetut yleiset edellytykset ja 3 artiklan 5 kohdan b alakohdassa ja 4 artiklan 6 ja 8 kohdassa mainitut erityiset edellytykset, otetaan huomioon myönnettäessä yhteisön rahoitustukea. 4. Komissio toimittaa jäsenvaltioille yhteenvedon asianomaisten maiden viranomaisilta vastaanottamiensa ehdotusten pääkohdista ja sisällöstä. Komissio antaa pyynnöstä alkuperäiset asiakirjat jäsenvaltioiden käyttöön tarkastelua varten. 5. Hankkeet, jotka otetaan huomioon myönnettäessä LIFE-tukea, käsitellään joko direktiivin 92/43/ETY 20 artiklassa säädetyssä komiteassa päätöksen 1999/468/EY 4 artiklassa säädettyä hallintomenettelyä noudattaen ottaen huomioon mainitun päätöksen 8 artiklan säännökset tai tämän asetuksen 11 artiklan 2, 3 ja 3 a kohdassa säädetyn menettelyn mukaisesti ehdotetun hankkeen tyypin mukaan. Mainitun päätöksen 4 artiklan 3 kohdassa tarkoitettu määräaika vahvistetaan kolmeksi kuukaudeksi. 6. Komissio ja edunsaajat tekevät hyväksytyistä hankkeista sopimuksen, jossa vahvistetaan rahoitustuen määrä, rahoitusta koskevat menettelyt ja valvonta sekä kaikki hyväksyttyyn toimeen liittyvät erityiset tekniset ehdot. Luettelo hyväksytyistä ehdotuksista toimitetaan jäsenvaltioille. 7. Kun muille Euroopan unionin jäsenyyttä hakeneille maille on vahvistettu 1 kohdassa tarkoitetut edellytykset ja säännökset, kyseiset maat voivat osallistua LIFE-rahoitusvälineeseen 2-6 kohdan säännösten mukaisesti. Tämän artiklan säännösten nojalla osallistuvat maat eivät voi osallistua 5 artiklan nojalla. 8. Edellä 1 ja 7 kohdassa tarkoitettujen maiden välineen yhteisrahoitukseen osoittamien määrärahojen vuosittainen jakautuminen julkaistaan Euroopan unionin yleisen talousarvion pääluokan III osan B liitteessä IV. 7 artikla Rahoitusvälineiden käytön johdonmukaisuus 1. Hankkeet, joita tuetaan rakennerahastoista tai muista yhteisön talousarvion rahoitusvälineistä, eivät voi saada tämän asetuksen mukaista rahoitustukea, sanotun kuitenkaan rajoittamatta 6 artiklassa säädettyjä, Euroopan unionin jäsenyyttä hakeneita maita koskevia edellytyksiä. 2. Komissio huolehtii, että tämän asetuksen puitteissa toteutetut toimet ja rakennerahastojen, tutkimusohjelmien, teknologian kehittämis- ja esittelyohjelmien tai muiden yhteisön rahoitusvälineiden puitteissa toteutetut toimet ovat keskenään johdonmukaisia. 8 artikla Kolmannen vaiheen kesto ja määrärahat 1. LIFE-tuki toteutetaan vaiheittain. Kolmas vaihe alkaa 1 päivänä tammikuuta 2000 ja päättyy 31 päivänä joulukuuta 2004. Kolmannen vaiheen täytäntöönpanoon tarkoitetut rahoituspuitteet kaudelle 2000-2004 vahvistetaan 613 miljoonaksi euroksi. 2. Tässä asetuksessa säädettyihin toimiin sidotut määrärahat sisällytetään Euroopan unionin yleisen talousarvion vuosittaisiin määrärahoihin. Budjettivallan käyttäjä hyväksyy kutakin varainhoitovuotta varten käytettävissä olevat määrärahat rahoitusnäkymien mukaisesti. 3. Varat jaetaan eri toimenpiteiden kesken seuraavasti: a) 47 prosenttia 3 artiklassa tarkoitetuille toimille; b) 47 prosenttia 4 artiklassa tarkoitetuille toimille; c) 6 prosenttia 5 artiklassa tarkoitetuille toimille. Liitännäistoimenpiteisiin voidaan käyttää enintään 5 prosenttia käytettävissä olevista määrärahoista. 9 artikla Hankkeiden seuranta 1. Rahoituksen saajan on toimitettava komissiolle ja pyynnöstä asianomaiselle jäsenvaltiolle kertomuksia LIFE-rahoitustukea saaneen hankkeen teknisestä ja taloudellisesta etenemisestä. Jäsenvaltioille lähetettävät kertomukset voidaan toimittaa yhteenvedon muodossa. Loppukertomus on samoin toimitettava komissiolle ja asianomaiselle jäsenvaltiolle kolmen kuukauden kuluessa hankkeen päättymisestä. Komissio päättää kertomusten muodosta ja sisällöstä. Kertomusten on perustuttava fyysisiin ja taloudellisiin indikaattoreihin, jotka on määritelty joko hankkeiden hyväksymisestä tehdyssä komission päätöksessä tai edunsaajien kanssa tehdyssä sopimuksessa tai yleissopimuksessa. Indikaattoreiden on oltava sellaisia, että niillä voidaan kuvata toimien edistymistä ja tietyn määräajan kuluessa saavutettavia tavoitteita. 2. Komission virkamiehet ja muut henkilökuntaan kuuluvat voivat tehdä LIFE-tuella rahoitetuissa hankkeissa tarkastuksia paikalla, myös pistokokein, sanotun kuitenkaan rajoittamatta tilintarkastustuomioistuimen yhdessä kansallisten toimivaltaisten tilintarkastusviranomaisten kanssa harjoittamaa perustamissopimuksen 248 artiklan mukaista tarkastusta tai 279 artiklan c alakohdan mukaista valvontaa. Ennen paikalla suoritettavaa tarkastusta komissio ilmoittaa tästä asianomaiselle edunsaajalle ja jäsenvaltiolle lukuun ottamatta tilanteita, joissa on aihetta epäillä petosta ja/tai väärinkäyttöä. 3. Rahoitustuen saajan on pidettävä komission saatavilla kaikki asiakirjat toimiin liittyvistä menoista viiden vuoden ajan alkaen toimia koskevan viimeisen maksun suorittamisesta. 4. Edellä 1 ja 2 kohdassa tarkoitettujen kertomusten ja pistokokeina suoritettujen tarkastusten perusteella komissio mukauttaa tarvittaessa alun perin myönnetyn rahoitustuen määrää, ehtoja tai maksuaikataulua. 5. Komissio toteuttaa kaikki muut tarvittavat toimenpiteet sen varmistamiseksi, että rahoitustukea saaneet hankkeet toteutetaan asianmukaisesti ja tämän asetuksen säännöksiä noudattaen. 10 artikla Yhteisön taloudellisten etujen suojaaminen 1. Komissio voi lykätä hankkeelle myönnetyn rahoitustuen suorittamista, vähentää tuen määrää tai periä sen takaisin, jos se havaitsee väärinkäytöksiä, tämän asetuksen, yksittäisten päätösten tai kyseessä olevan rahoitustuen myöntämistä koskevan sopimuksen säännösten noudattamatta jättäminen mukaan lukien, tai jos ilmenee, että hanketta on komission hyväksyntää pyytämättä muutettu huomattavasti tavalla, joka on ristiriidassa hankkeen luonteen tai täytäntöönpanoa koskevien ehtojen kanssa. 2. Jos määräaikoja ei noudateta tai jos jonkin hankkeen toteuttaminen ei edellytä kuin osaa myönnetystä taloudellisesta avustuksesta, komissio pyytää edunsaajaa esittämään komissiolle selvityksen asiasta tietyssä määräajassa. Jos edunsaaja ei anna tyydyttävää vastausta, komissio voi peruuttaa taloudellisen avustuksen loppuosan ja vaatia jo maksettujen erien palauttamista. 3. Kaikki perusteettomasti maksetut erät on palautettava komissiolle. Jos eriä ei palauteta kohtuullisessa ajassa, niihin voidaan lisätä viivästyskorko. Komissio päättää tämän kohdan soveltamista koskevista yksityiskohtaisista säännöistä. 11 artikla LIFE-komitea 1. Ympäristön LIFE-tuen ja kolmansien maiden LIFE-tuen osalta komissiota avustaa komitea, jäljempänä 'LIFE-komitea', joka muodostuu jäsenvaltioiden edustajista ja jonka puheenjohtajana on komission edustaja. Hallintomenettely 2. Komission edustaja tekee LIFE-komitealle ehdotuksen niihin hankkeisiin liittyvistä toteutettavista toimenpiteistä, joille suunnitellaan myönnettäväksi rahoitustukea 4 artiklan 2 kohdan a ja b alakohdan ja 5 artiklan 2 kohdan a alakohdan nojalla. 3. . LIFE-komitea antaa lausuntonsa ehdotuksesta, ja komissio päättää toimenpiteistä päätöksen 1999/468/EY 4 artiklan säännösten mukaisesti ottaen huomioon mainitun päätöksen 8 artiklan säännökset. 3 a. Mainitun päätöksen 4 artiklan 3 kohdassa tarkoitettu määräaika vahvistetaan kolmeksi kuukaudeksi. Neuvoa-antava menettely 3 b. Komission edustaja tekee LIFE-komitealle ehdotuksen toteutettavista toimenpiteistä, jotka koskevat a) 4 artiklan 4 kohdan mukaisesti laadittavia suuntaviivoja, b) kiinnostuksenilmaisupyyntöjä, joiden kohteena ovat 4 artiklan 2 kohdan b alakohdan mukaisesti rahoitettavat hankkeet, sekä 2 kohdan c alakohdan i alakohdan mukaisia liitännäistoimenpiteitä, c) kaikkia muita tämän ohjelman täytäntöönpanoon liittyviä asioita. 3 c. LIFE-komitea antaa lausuntonsa päätöksen 1999/468/EY 3 artiklan säännösten mukaisesti. 12 artikla LIFE-rahoitusvälineen kolmannen vaiheen arviointi sekä toiminnan jatkaminen 1. Komissio antaa viimeistään 30 päivänä syyskuuta 2003 Euroopan parlamentille ja neuvostolle kertomuksen tämän asetuksen täytäntöönpanosta, sen vaikutuksesta yhteisön ympäristöpolitiikan kehittämiseen ja määrärahojen käytöstä sekä tekee tarvittaessa ehdotukset mahdollisista muutoksista toiminnan jatkamiseksi kolmannen vaiheen jälkeen. 2. Euroopan parlamentti ja neuvosto päättävät viimeistään 1 päivänä heinäkuuta 2004 perustamissopimuksen mukaisesti neljännen vaiheen täytäntöönpanosta 1 päivästä tammikuuta 2005 alkaen. 13 artikla Neuvoston asetuksen (ETY) N:o 1973/92 kumoaminen 1. Kumotaan neuvoston asetus (ETY) N:o 1973/92, tämän kuitenkaan rajoittamatta mainitun asetuksen nojalla myönnettävästä rahoitustuesta tehtyjen päätösten tai sopimusten soveltamista. 2. Viittauksia kumottuun asetukseen pidetään viittauksina tähän asetukseen tämän asetuksen liitteessä olevan vastaavuustaulukon mukaisesti. 14 artikla Voimaantulo Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Euroopan parlamentin puolesta Euroopan neuvoston puolesta Puheenjohtaja Puheenjohtaja LIITE VASTAAVUUSTAULUKKO Asetus (ETY) N:o 1973/92 // Nykyinen asetus 1 artikla // 1 artikla 2 artiklan 1 kohdan a alakohta // 3 artiklan 1 kohta ja 2 kohdan a alakohta 2 artiklan 1 kohdan b alakohdan i ja ii alakohta // 4 artiklan 1 kohta ja 2 kohdan a alakohta 2 artiklan 1 kohdan b alakohdan iii alakohdan ensimmäinen kappale // 4 artiklan 1 kohta ja 2 kohdan b alakohta 2 artiklan 1 kohdan b alakohdan iii alakohdan 1,2,3 ja 4 luetelmakohta // - 2 artiklan 2 kohdan a alakohta // 5 artiklan 1 kohta ja 2 kohdan a alakohta 2 artiklan 2 kohdan b ja c alakohta // - 2 artiklan 3 kohta // 3 artiklan 2 kohdan b alakohta, 4 artiklan 2 kohdan c alakohta, 5 artiklan 2 kohdan b alakohta 4 artiklan a alakohta // 3 artiklan 3 kohdan ensimmäinen virke, 4 artiklan 3 kohdan ensimmäinen alakohta, 5 artiklan 3 kohdan ensimmäinen virke 4 artiklan b alakohta // - 5 artikla // 7 artiklan 1 kohta 6 artikla // 7 artiklan 2 kohta 7 artiklan 1 kohdan ensimmäinen kappale // 8 artiklan 1 kohdan ensimmäinen ja toinen virke 7 artiklan 1 kohdan toinen kappale // 8 artiklan 1 kohdan kolmas virke 7 artiklan 1 kohdan kolmas kappale // 8 artiklan 2 kohdan toinen virke 7 artiklan 2 kohta // - 7 artiklan 3 kohta // - 8 artiklan 1 kohta // 8 artiklan 3 kohta 8 artiklan 2 kohta // 3 artiklan 3 kohdan a alakohta ensimmäinen osa ja b alakohta ja 4 artiklan 3 kohta, toinen ja kolmas alakohta 8 artiklan 3 kohta // 3 artiklan 3 kohdan a alakohta toinen osa, 4 artiklan 3 kohdan neljäs alakohta ja 5 artiklan 3 kohdan toinen virke // 3 artiklan 4 kohta ja 8 kohdan a alakohta ja 4 artiklan 5 kohta ja 8 kohdan a alakohta 9 artiklan 1 kohta // 5 artiklan 4 kohta 9 artiklan 2 kohta // - 9 artiklan 3 kohta // 3 artiklan 6 kohta, 4 artiklan 9 kohta ja 5 artiklan 6 kohta 9 artiklan 4 kohta // 3 artiklan 7 kohdan ensimmäinen alakohta ja 8 kohdan a alakohdan ensimmäinen virke, 4 artiklan 8 kohdan a alakohta ja 10 kohta sekä artiklan 7 kohta 9 artiklan 5 kohdan ensimmäinen alakohta // 3 artiklan 7 kohdan toinen alakohta ja 4 artiklan 11 kohta 9 artiklan 5 kohdan toisen alakohdan ensimmäinen luetelmakohta // 5 artiklan 8 kohta 9 artiklan 5 kohdan toisen alakohdan toinen luetelmakohta // 3 artiklan 7 kohdan toinen alakohta, 4 artiklan 11 kohta ja 5 artiklan 8 kohta 9 artiklan 6 kohta // 2 artikla 9 a artiklan 1 kohdan a alakohta // 3 artiklan 5 kohdan a alakohta 9 a artiklan 1 kohdan b alakohdan i alakohta // 4 artiklan 6 kohta 9 a artiklan 1 kohdan b alakohdan ii ja iii alakohta // - 9 a artiklan 1 kohdan b alakohdan iv alakohta // 5 artiklan 5 kohta 9 a artiklan 1 kohdan c alakohdan 1,2,3 ja 4 luetelmakohta // 9 a artiklan 1 kohdan c alakohdan 5 ja 6 luetelmakohta // 2 artiklan toisen alakohdan b ja c alakohta 9 a artiklan 2 kohta // - 9 b artikla // 4 artiklan 7 kohdan b, c ja d alakohta 10 artiklan 1 kohdan ensimmäinen luetelmakohta // 9 artiklan 5 kohta 10 artiklan 1 kohdan toinen ja kolmas luetelmakohta // - 10 artiklan 2 kohta // 9 artiklan 2 kohta 10 artiklan 3 kohta // 9 artiklan 3 kohta 11 artiklan 1 kohta // 10 artiklan 1 kohta 11 artiklan 2 kohta // 10 artiklan 2 kohta 11 artiklan 3 kohta // 10 artiklan 3 kohta 12 artiklan 1 kohta // - 12 artiklan 2 kohta // 9 artiklan 1 kohta 12 artiklan 3 kohta // 9 artiklan 4 kohta 12 artiklan 4 kohta // - 13 artikla // 11 artikla 13 a artikla // 6 artikla 14 artikla // 12 artikla 15 artikla // - 16 artikla // - 17 artikla // 14 artikla